《早春入山詹仲携酒野酌笑咏成诗》
明代·许相卿

仲氏有幽兴，访我春山中。冰霜策老马，觞豆驱孱童。

烟云满怀策，那复尘土容。空谷喜足音，真乐况天衷。

寒潮俯东岫，晴暄负南荣。酌言永今日，咏归聊短筇。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。